Κύπελλο Ελλάδος ποδοσφαίρου ανδρών 1932-33

Στη 2η διοργάνωση του Κυπέλλου Ελλάδας 1932–33 έλαβαν μέρος 19 σωματεία, προερχόμενα από τρεις μόνο ποδοσφαιρικές ενώσεις: 7 της ΕΠΣ Αθηνών (ΕΠΣΑ), 5 της ΕΠΣ Πειραιώς και 7 της ΕΠΣ Μακεδονίας. Συγκεκριμένα, μετείχαν τα 8 από την Εθνική κατηγορία και τα συνολικά 11 από τις Α΄ κατηγορίες των τριών αυτών ενώσεων. Το τρόπαιο για τον νικητή είχε αθλοθετήσει η ΕΠΣΑ.

Ο σχεδιασμός της διοργάνωσης ήταν τέτοιος, ώστε στον τελικό να προκριθεί ένας σύλλογος από την Αθήνα ή τον Πειραιά και ένας της Θεσσαλονίκης, με αυτούς να είναι αντίστοιχα οι Εθνικός και Άρης. Στοχεύοντας στις μέγιστες δυνατές εισπράξεις, η διοργανώτρια Ελληνική Ποδοσφαιρική Ομοσπονδία (ΕΠΟ), όρισε τη μεταξύ τους αναμέτρηση αρχικά για το γήπεδο Παναθηναϊκού, μεγαλύτερο τότε της χώρας, όμως οι Βορειοελλαδίτες ζήτησαν βάσει της προκήρυξης του κυπέλλου να αγωνιστούν στην έδρα τους. Προτιμήθηκε η λύση της κλήρωσης που ανέδειξε για διεξαγωγή του τελικού όντως το γήπεδο του Άρη (παλαιό, στη Λεωφόρο Στρατού), ο οποίος δεν αξιοποίησε το πλεονέκτημα και παραχώρησε ισοπαλία 2–2 μετά από παράταση. Δεδομένου ότι δεν είχε ακόμη καθιερωθεί η διαδικασία των πέναλτι, ο κανονισμός προέβλεπε επαναληπτικό αγώνα, όπου 7 εβδομάδες αργότερα και στο γήπεδο Παναθηναϊκού πλέον, ο Εθνικός επικράτησε με 2–1 για να κατακτήσει το πρώτο και μοναδικό έως σήμερα τρόπαιο της ιστορίας του.

Ρεκόρ διοργάνωσης:
 ευρύτερη διαφορά: Παναθηναϊκός-ΑΠΟ Γουδή 6–0
 συνολικά τέρματα: Παναθηναϊκός-Ολυμπιακός Πειραιώς 1–6 και Ηρακλής Θεσσαλονίκης-ΜΕΝΤ 6–1.

Έπειτα από τη δεύτερη διεξαγωγή του και για διάφορες αιτίες, η ΕΠΟ ανέστειλε προσωρινά το θεσμό "έως ότου καταστή δυνατόν να διοργανωθεί καλύτερα" και δεν προκήρυξε το 3ο κύπελλο Ελλάδας παρά 5½ χρόνια αργότερα.

Οι αγώνες 
 Πηγές: αθλητικές εφημερίδες της εποχής   και μεταγενέστερα βιβλία.

 * άγνωστη η ημερομηνία και το γήπεδο που πραγματοποιήθηκε ο επαναληπτικός
 ** ακυρώθηκε ο αρχικός αγώνας στις 06.11.32
 *** Αρχικά είχε ορισθεί στις 29 Ιανουαρίου 1933, όπως και ο άλλος ημιτελικός ή αλλιώς Τελικοί Νότιου & Βόρειου Συγκροτήματος όπως πραγματικά ονομάζονταν. 
 
 
 Τελικός

Συνθέσεις:
 Άρης: Κουμπλής, Κ. Βικελίδης, Χ. Πασχαλίδης, Κατσαούνης, Δανελιάν, Ν. Βικελίδης, Βογδάνου, Αγγελάκης, Κίτσος, Καλτέκης, Αργυριάδης
 Εθνικός: Ζαντιώτης, Ζουρντός, Κωνσταντουδάκης, Φραγκάκης, Β. Χέλμης, Γ. Χέλμης, Δεληγιώργης, Τσιριτάκης I, Τσιριτάκης II, Μπουρλετίδης, Πετρούτσος.

Επαναληπτικός

 Εθνικός: Ζαντιώτης, Ζουρντός, Κωνσταντουδάκης, Γ. Χέλμης, Τσιριτάκης, Β. Χέλμης, Δεληγιώργης, Αλεξόπουλος, Π. Τσιριτάκης, Μπουρλετίδης, Λαπατός
 Άρης: Κουμπλής, Κ. Βικελίδης, Γκικόπουλος, Κατσαούνης, Ν. Βικελίδης, Βογδάνου, Υετίων, Κίτσος, Πασχαλίδης, Καλτέκης, Αργυριάδης.

Παραπομπές

Πηγές
Πάνος Μακρίδης-Ευάγγελος Φουντουκίδης Αυτός είναι ο Ολυμπιακός • Η ένδοξη ιστορία του δημοφιλούς συλλόγου, έκδοση εφημ. ΑΘΛΗΤΙΚΗ ΗΧΩ, Αθήνα 1957
εφημερίδες ΑΘΛΗΤΙΚΟΣ ΤΥΠΟΣ και ΑΘΛΗΤΙΚΑ ΧΡΟΝΙΚΑ, ψηφιακό αρχείο της Βιβλιοθήκης της Βουλής των Ελλήνων
Greece - Cup Data (from Quarterfinals on) > 1932/33, Αλέξανδρος Μαστρογιαννόπουλος, Rec.Sport.Soccer Statistics Foundation (RSSSF)
Γιώργος Αλεξανδρής-Ηλίας Λέκκας, Η ιστορία του Ολυμπιακού • 71 χρόνια Ολυμπιακός, Εκδόσεις Γ.Χ Αλεξανδρή, Αθήνα 1996.

Κύπελλο Ελλάδας (ποδόσφαιρο ανδρών)
Εγχώρια ποδοσφαιρικά κύπελλα 1932-1933